Mir sy gottefroh gsy, wo mer i dr schtadt sy aacho, wüu dr linggsverchehr isch üs no nid so im bluet gsy. Nach churzem sueche heim mer e jugi gfunge, wo mer die nächschte zwöi nächt sy blibe. Nadisna hei mer üs aaklimatisiert. Dr Aldi het sech bim "Wheelman", em velolade vo Darwin, no es fähndli gchouft, bevor mr am mittag vom 09.05.2000 sy ufbroche. Mir hei denn no  nid gwüsst, dass es für läääängi zyt dr letscht velolade isch gsy, wo dä name o verdient.